(Návrh)

K O M U N I K É

	Vláda Slovenskej republiky na svojom zasadnutí  dňa ..........  2001 prerokovala                          a schválila návrh nariadenia vlády, ktorým sa dopĺňa nariadenie vlády Slovenskej republiky č. 410/2000 Z. z. o zmene hraníc Vojenského obvodu Záhorie.
	Účelom návrhu nariadenia vlády Slovenskej republiky je zmeniť hranice Vojenského obvodu Záhorie tak, že vyčlení z neho pozemok o rozlohe 75 104 m2 pre výstavbu Priemyselného parku pre automobilovú výrobu región Záhorie a začlení do Vojenského obvodu Záhorie lesný pozemok z katastrálneho územia Lozorno o výmere 75 104 m2 tak, aby boli v dostatočnej miere zabezpečené úlohy Armády SR vo Vojenskom obvode Záhorie.
	Uvedenou zmenou hraníc Vojenského obvodu Záhorie nebude ohrozená obranyschopnosť štátu.